Wakaf Bharu

Wakaf Bharu merupakan sebuah bandar satelit dan daerah di Jajahan Tumpat, Kelantan. Ia terletak kira-kira 19 kilometer dari Tumpat dan 5 kilometer dari bandar Kota Bharu melalui Laluan Persekutuan Malaysia 3 dan Laluan Persekutuan Malaysia 134.

Wakaf Bharu mempunyai sebuah pasar, Pasar Wakaf Bharu. Pasar Wakaf Bharu adalah pasar terbesar dan paling sibuk di dalam Jajahan Tumpat. Pekarangan pasar ini sesak pada setiap pagi Jumaat kerana terdapat sebuah pasar pagi yang dikenali sebagai "Pasar Jumaat".

Politik
 Pada Pilihan raya umum Malaysia 2008, kawasan Dewan Undangan Negeri N04 Wakaf Bharu dimenangi oleh Che Abdullah Mat Nawi dari PAS.
 Pada Pilihan raya umum Malaysia 2018, kawasan Dewan Undangan Negeri N04 Wakaf Bharu dimenangi oleh Mohd Rusli Abdullah dari PAS.

Demografi
Lebih daripada 90 peratus di kawasan ini adalah orang Melayu dan orang beragama Islam.

Pendidikan
 Sekolah Kebangsaan Wakaf Bharu
Sekolah Kebangsaan Seri Wakaf Bharu
 Sekolah Menengah Kebangsaan Wakaf Bharu

Pengangkutan
Terdapat sebuah stesen kereta api di pekan Wakaf Bharu, Stesen keretapi Wakaf Bharu. Stesen ini merupakan stesen yang paling hampir dengan bandar Kota Bharu.

Tempat Ibadat
Pekan Wakaf Bharu mempunyai beberapa buah masjid dan surau, antaranya Masjid Wakaf Bharu. Di pekan Wakaf Bharu juga terdapat sebuah gereja, Gereja Presbyterian Wakaf Bharu.

Kemudahan Asas Lain
Pekan Wakaf Bharu mempunyai sebuah Klinik Awam iatu Klinik Kesihatan Wakaf Bharu dan beberapa klinik swasta antaranya ialah Klinik Primer.
Pekan Wakaf Bharu juga mempunyai sebuah balai polis dan pejabat pos.

Rujukan
Senarai Kod Mukim / Daerah di Kelantan 

Daerah di Kelantan
Daerah di Tumpat
Bandar di Kelantan